Dette diktet til biskopens hjemkomst fra en reise i Nord-Norge, «Naturens Navnedag», gjorde slikt inntrykk på biskopen at Brun ble ansatt som sekretær i vitenskapsselskapet i 1770. Da Gunnerus i 1771 ble kalt til København av Struensee for å reformere universitetssystemet, ble Brun antatt som hans amanuensis/sekretær og fulgte med til hovedstaden, hvor han bare en kort tid beholdt posten.